**Senzații de primăvară**

*Intel1anima*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privirile-mi topite

curg fierbinţi

şi se preling prin firele de iarbã,

se-amestecã în verzile efluvii

ale primãverii.

Auzu-mi se dilatã

pânã dincolo de zare

şi se contractã

pânã dincoace de muguri,

şerpuieşte

şi trece pe lângã zumzetul albinelor,

pe lângã fluieratul mierlelor

prin sãlcii

şi se-ntâlneşte cu ţârâitul timpului

care-nfloreşte-n ramuri

şi clipeşte somnoros

din genele lui de petale.

Inima mea se face ciuturã

ce-adunã albastrul

genuin al cerului,

cu care-mi rãcoresc apoi

şi sângele înfierbântat

şi gândurile.

Doar vorbele-mi rãmân încremenite,

suspendate

undeva între viaţã şi moarte,

incapabile sã capete aripi...

Uite cum soarele

cu razele-i de miere mi le unge

şi mierle pofticioase

le ciugulesc prin ramuri.

Aceasta-i singura mea temere:

cã primãvara asta-ntârziatã

mã va lãsa fãrã cuvinte...